A 2010-es labdarúgó-világbajnokság afrikai selejtezőjének 2. fordulója (első csoportkör) a 2010-es afrikai nemzetek kupája első selejtező csoportköre is volt egyben. Az 1. forduló (előselejtező) párosításainak győztes csapatai csatlakoztak a 45 kiemelt afrikai válogatotthoz. A 48 nemzeti válogatottat 12, egyenként 4 tagú csoportba sorsolták, ahol a csapatok körmérkőzéses rendszerben mérkőztek meg egymással. A csoportok első helyezett válogatottjai, illetve a 8 legjobb csoportmásodik került a 3. fordulóba.